3600 કરોડ રૂપિયાની ખર્ચે બનનારા આ સ્મારકમાં એક સાથે 10 હજાર લોકો જઇ શકશે. સ્મારક પર એક મિની થિએટર, મંદિર, ફૂડ કોર્ટ, લાઇબ્રેરી, ઓડિયો ગાઇડર, 3ડી અને 4ડી ફિલ્મ, એક્વેરિયમ જેવી સુવિધાઓ પણ હશે. આ યોજનાના પહેલા ચરણમાં 2500 કરોડ રૂપિયાનો ખર્ચ થશે. સ્મારકને કારણે માછીમારોને થનાર નુકસાન અંગે મહારાષ્ટ્રના લોક નિર્માણ મંત્રી ચંદ્રકાંત પાટિલે કહ્યું કે માછીમારો કે તેમના પરિવારજનોને નોકરીઓ આપવામાં આવશે કે પછી તેમને સ્મારકની આસપાસ હોડી ચલાવવાની છૂટ આપવામાં આવે એવું પણ બને.